Гурково

Гу̀рково е град в Южна България. Той се намира в Старозагорска област и е в близост до град Николаево. Градът е административен център на община Гурково. По данни на ГРАО към 15 юни 2023 г. в града живеят 3022 души по настоящ адрес и 3117 души по постоянен адрес.

През 19 век има двойно име Хайнито, (също Хаиното или Хаинето), откъдето произлиза името на прохода Хаинбоаз, и Колупчии. През 1906 г. е преименувано от Колупчии на Гурково, а между 1940 и 1947 г. е Генерал Гурково.

География 
Общината се намира в Централна България, заключена между Стара планина и Средна гора, в източния край на Розовата долина. През територията на общината преминават 2 реки – Радова и Лазова. На нейна територия също се намира яз. „Жребчево“, подходящ за риболов, къмпинг, почивка и разтуха.

История 
На 4 септември 1974 г. село Гурково е обявено за град.

Население 
Численост на населението според преброяванията през годините:

Етническият състав включва 2007 българи и 626 цигани.

Религии 
Гражданите на Гурково са православни християни по традиция. Към 2000 г. църквата в градчето е реставрирана, но се пази по-скоро като сграда, която удостоверява местната религия, отколкото като действащ храм.

Икономика 
Най-голямото предприятие в града е „Булметал“, което се занимава с изработката на метални кутии, флакони и т.н. Важно място в икономиката на града заемат и дърводобивът и дървообработката, като част от суровия дървен материал се изнася за чужбина. Има държавно горско стопанство.

Обществени институции 
 Читалище „Войвода Генчо Къргов“
 СУ „Христо Смирненски“
 Общинска администрация Гурково
 Детска Градина „Латина"
 Елит Маркет

Забележителности

Музеи 
 Музей на магарето.

Паметници 
 Паметник на Генерал Гурко
 Паметник на жителите на тогавашното село Колупчии, дали живота си по време на балканските войни
 Паметник на Войвода Генчо Къргов
 Паметна плоча по повод Освобождението
 Паметна плоча за мястото на сбирки на Генерал Гурко

Статуи 
 Каменна статуя на Дева Мария

Редовни събития 
На 4 септември 1974 г. село Гурково е обявено за град. Денят е празник на града.

Фестивалът Балканът пее и разказва се провежда на ротационен принцип в балканските градове Елена, Дряново, Котел, Трявна, Твърдица и Гурково.

Ежегодно се провежда „магарешко рали“ – състезание с магарешки каручки. Преди 10 ноември 1989 г. ралито се провежда на 9 и 10 септември, когато се организира и традиционен събор, празник на градчето. След промените ралито е изместено около 1 седмица назад (обикновено на 3 септември).

Празник на розата и избор на „Мис Роза“.

Личности 
 Генчо Къргов, войвода на хайдушка чета (*1803 – †1883) a)
 Стефан Николов Заралията (†1876) – поборник от четата на Таньо войвода.
 Веселин Куртев – художник
 Илия Тодоров – художник
 Иван Цонев – кинооператор и режисьор
 Стоян Богданов – историк, бивш преподавател във ВТУ.
 Петър Мирихин – потомък на избягал от Русия белогвардеец; фамилията Мирихини е спомената в романа „Тихият Дон“.
 Маргарита Михнева – журналистка, гурковска снаха (бивш съпруг Петър Михнев)
 Жана Жекова – моден дизайнер
 Иван Раднев – шампион по борба
 Петър Михнев – спортен деец
 Стоян Петров – певец, участник в Music Idol
 Златомир Иванов (Златко Баретата)
 Митю Митев (Мутата) - професионален боксьор

Литература: 
 „Войводата Генчо Къргов“, исторически разказ, публикуван в „Спомени“ на Михаил Греков, изд. на ОФ, София, 1971, също и в „Как ние освобождавахме България“, Михаил Греков, том 2, стр. 131 – 200, изд. на ОФ, София, 1990.
 Тодоров, Васил Драганов. „История на Гурково“. Ботевград, 2001 г. ИК „Ариадна 93“, ISBN 954-90986-1-3

Други

Спорт 
Градът има футболен клуб ФК „Единство“, чийто отбор се състезава в регионалната група. Клубът и градът разполагат с добре затревен футболен стадион и поддържано изкуствено игрище за футбол. Отборът играе своите футболни срещи на стадион „Градски“, който е с капацитет от 5000 седящи места.

Източници

Външни препратки 
 Община Гурково – официален сайт